***ZAPISNIK***

4. redovite sjednice Akademijskog vijeća u akad. god. 2017./2018. Akademije dramske umjetnosti održane u dana 19. siječnja 2018. u 9,00 sati u sobi 202.

**Prisutni:** doc. Aćimović, asis. Bijelić, prof. Biljan Pušić, prof. Bukvić, doc. Crnojević Carić, doc. Dević, prof. Fruk, prof. Ilijić, doc. Jurić, prof. Kolbas, prof. Legati, prof. Lukić, asis. Maksić Japindžić, prof. Midžić, doc. Modrić, prof. Nikolić, asis. Omerzo, doc. Orhel, prof. Ostojić, prof. Pavković, prof. Petlevski, doc. Petković, prof. Perković, prof. Popović, doc. Pristaš, prof. Pristaš, prof. Sesardić Krpan, prof. Sviličić, doc. Šesnić, prof. Švaić, prof. Terešak, prof. Vojković, doc. Vrhovnik, prof. Zec

**Studentski zbor:** Marin Leo Janković, Filip Zadro, Espi Tomičić, Rok Juričić

**Predstavnik nenastavnog osoblja:** Mile Blažević

**Odsutni:** prof. Prohić, prof. Ševo

**Ispričani:** doc. Linta, doc. Jeličić, prof. Matišić, prof. Puhovski, prof. Tribuson

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekanice

2. Ovjera zapisnika sa sjednice Akademijskog vijeća održane dana 15. 12. 2017.

3. Provedba postupka izbora predloženika za rektora Sveučilišta u Zagrebu u dijelu koje provodi Akademijsko vijeće kao vijeće sastavnice Sveučilišta u Zagrebu (prof. dr. sc. Damir Bakić) za mandatno razdoblje 2018. – 2022.

4. Postupak izbora dekana za mandatno razdoblje 2018./2019., 2019./2020. i 2020/2021.

5. Međunarodna i međufakultetska suradnja

6. Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke za izbor u umjetničko-nastavno zvanje i na radno mjesto redoviti profesor za umjetničko područje, polje primijenjena umjetnost, grana fotografija, (1 izvršitelj), Sandra Vitaljić

7. Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke za izbor u umjetničko-nastavno zvanje i na radno mjesto izvanredni profesor za umjetničko područje, polje kazališna umjetnost (scenske i medijske umjetnosti), grana kazališna režija, (1 izvršitelj), Vedrana Vrhovnik

8. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja te donošenje odluke za izbor u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, (2 izvršitelja), Hana Jušić, Katarina Zrinka Matijević Veličan, Antonio Nuić i Neven Hitrec

9. Donošenje odluke o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na:

a) umjetničko-nastavno radno mjesto docenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), Branko Linta

b) umjetničko-nastavno radno mjesto docenta za umjetničko područje, polje primijenjena umjetnost, grana scenografija, Tatjana Lacko

10. Izbor dva nova predstavnika studenta u stegovno povjerenstvo Akademije

11. Upisi i prijamni ispiti za akademsku godinu 2018./2019. :

- razmatranje upisnih kvota, visine upisnine i troškova prijamnog ispita za akademsku godinu 2018./2019. na preddiplomskom i diplomskom studiju

12. Produljenje radnog odnoda dr. art. Enesu Midžiću

13. Molbe studenata

14. Razno

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekanica je pozdravila prof. dr. sc. Damira Bakića, redovitog profesora na PMF-u koji je kandidat za rektora Sveučilišta u Zagrebu za mandatno razdoblje 2018. – 2022. te će Akademijskom vijeću predstaviti svoj program.
* 31.01.2018. održat će se sjednica OZANA-e te dekanica moli sve koji nisu da dostave reakcije na prijedloge studenata evaluacije studijskih programa. Tematska sjednica održat će se u veljači.
* Svečulište u Zagrebu zatražilo je dostavu podataka o znanstvenoj djelatnosti za 2017. godinu. Dostavljeni podaci podaci će biti temelj prema kojem će nam Sveučilište odrediti iznos financijskih potpora za umjetničko istraživačke projekte.
* Realiziran je sporazum s HRT-om za ustupanje prava emitiranja 16 studentskih filmova u razdoblju od 07.02.2017. do 07.02.2023. Potpisan je i sporazum s DHFR.
* Dekanica je obavijstila da će se održati domjenak 31.01.2018. za gđu. Branku Mitić koja odlazi u mirovinu i Daria Mičetića iz tehničke službe koji je otišao na novo radno mjesto.
* Film *13+* Nikice Zdunić prikazan je na FIPA Festivalu koji se održava u Biarittzu, Francuska od 23.01. – 28.01.2018.
* Imenuje se radna skupina za Javno savjetovanje o Prijedlogu akcijskog plana provedbe strategije obrazovanja, znanosti i tehnologije u sastavu: prof. Midžić, prof. Perković, prof. Zec i doc. Jurić.
* Svi koji nisu dostavili termine ispitnih rokova neka hitno dostave kordinatorici nasteve gđi. Verici Jančinec.

**AD 2.**

Prof. Medvešek ima primjedbu na Zapisnik od 15.12.2017. tč. 7 g) te moli da se unesu izmjene u isti:

*Prof. Medvešek smatra da ga se nepotrebno optužilo da laže i da nije tvrdio da je izvješće krivotvoreno, već da je pokušao ukazati na krivo sklopljene formulacije kojima su u izvješću opisani uvjeti za zvanje u izboru , a koje nisu odgovarale naputku Matičnog odbora. O greškama je pokušao obavijestiti predstojnicu odsjeka, no kako nije dobio odgovor obratio se dekanici. Budući da su izvješća zajedno s materijalima za vijeće stigla tek kasno poslijepodne dan uoči zasjedanja, htio je spriječiti eventualno previđanje propusta i prihvaćanje neispravnih izvješća. Postavlja pitanje zašto su sporne alineje na Akademijskome vijeću mijenjane ako njegova tvrdnja nije bila točna. Napominje usput da je kašnjenje materijala suprotno odredbama Statuta ADU i Pravilnika o radu Akademijskog vijeća te da dovodi u pitanje funkcioniranje delegatskog sustava rada koji je nedavno uveden jer nastavnici na odsjecima , a niti sami vijećnici, nemaju dovoljno vremena za razmatranje materijala i pripremu eventualnih komentara.*

*Ujedno dodaje da je ovaj postupak napredovanja već izazvao niz neugodnih situacija jer je dekanica na sjednici odsjeka u svibnju uoči raspisivanja natječaja na temelju osobne procjene i tada još nepostojećeg Pravilnika o dodatnim uvjetima predložila izbor jednog od potencijalnih kandidata za radno mjesto, dok se drugog kandidata o natječaju nije ni obavijestilo.*

Prof. Medvešek ima primjedbu i na tč. 6:

*Profesor Medvešek postavio je pitanje je li pravna osnova koja se spominje u nacrtu Pravilnika i na temelju koje je Pravilnik sastavljen i prihvaćen u ovome slučaju primjenjiva jer se po navedenom stavku 3. čl.102 ZZDVO mogućnost propisivanja dodatnih uvjeta od strane visokog učilišta odnosi samo na izvješća iz stavka 2. istog članka ZZDVO, odnosno na postupak reizbora u zvanja, ali ne i izbora u viša zvanja.*

Dekanica ga je upozorila da navedeno nije dio materijala već zabilješka prof. Midžića.

Uz primjedbu prof. Medvešeka na tč 7. Zapisnik sa sjednice održane 15.12.2017. prihvaća se većinom glasova (1 suzdržan).

**AD 3.**

Provedba postupka izbora predloženika za rektora Sveučilišta u Zagrebu u dijelu koje provodi Akademijsko vijeće kao vijeće sastavnice Sveučilišta u Zagrebu (prof. dr. sc. Damir Bakić) za mandatno razdoblje 2018. – 2022.

Prof. Bakić prezentirao je Akademijskom vijeću Program rada Predloženika za rektora Sveučilišta u Zagrebu za mandatno razdoblje 2018. – 2022.:

*Temeljne odrednice Programa su:*

*1. Otvorenost Sveučilišta u Zagrebu prema javnosti kao i Rektorata prema sastavnicama.*

*2. Participativno, transparentno i odgovorno upravljanje Sveučilištem uz poštivanje svih propisa i procedura. Reafirmacija uloge svih sveučilišnih tijela, osobito Senata i svih odbora. Intenziviranje rada svih stručnih službi na korist i za potrebe svih sastavnica, studenata i zaposlenika.*

*3. Funkcionalno i horizontalno integriranje Sveučilišta uz očuvanje pravne osobnosti sastavnica. Poticanje međufakultetskih studijskih programa na svim razinama studija, međufakultetske izbornosti i interdisciplinarnih istraživačkih timova. Formalno-pravno olakšavanje svih oblika suradnje dviju ili više sastavnica.*

*4. Oživljavanje postojećih i uspostavljanje novih centara za potporu studentima i nastavnicima te osnivanje trgovačkog društva u vlasništvu Sveučilišta za komercijalnu djelatnost, kao zajedničkih servisa koji će biti na raspolaganju svim sastavnicama, svim studentima i nastavnicima.*

*5. Podizanje kvalitete nastave, prepoznavanje, poticanje, vrednovanje i nagrađivanje nastavne izvrsnosti.*

*6. Intenziviranje međunarodne studentske i nastavničke mobilnosti.*

*7. Unapređenje studentskog standarda te sustava stipendiranja i nagrađivanja studenata.*

*8. Pružanje snažne podrške autonomiji i djelovanju Studentskog zbora.*

*9. Osnaživanje studentske participacije u upravljanju Sveučilištem kroz uvođenje funkcije studenta-pomoćnika1 rektora.*

*10. Popularizacija nastavničkih studijskih programa i financijsko pomaganje studenata nastavničkih studija, u suradnji s Ministarstvom znanosti i obrazovanja (MZO), s ciljem promjene nezadovoljavajućeg statusa nastavnika u društvu.*

*11. Podizanje kvalitete istraživačkog rada, prepoznavanje, poticanje, vrednovanje i nagrađivanje znanstvene i umjetničke izvrsnosti uz uvažavanje različitih koncepcija i indikatora izvrsnosti u pojedinim područjima i disciplinama.*

*12. Poticanje prijava i podrška provođenju međunarodnih znanstvenih projekata.*

*13. Pokretanje programa sustavnog otvaranja razvojnih radnih mjesta.*

*14. Uvođenje novih doktorskih studija u skladu sa suvremenim znanstvenim tokovima.*

*15. Intenziviranje napora u transferu tehnologije i suradnje s gospodarstvom i pomoć istraživačkim timovima u tim aktivnostima, poticanje prijava i podrška provođenju tehnologijskih i razvojnih projekata.*

*16. Poticanje novih projekata i oblika suradnje umjetničkih akademija, kako međusobno, tako i sa sastavnicama iz drugih područja.*

*17. Unapređenje sustava osiguravanja kvalitete u svim aktivnostima Sveučilišta.*

*18. Smanjenje izdvajanja proračunskih sredstava u središnje sveučilišne fondove.*

*19. Aktivno upravljanje Fondom za razvoj Sveučilišta s ciljem pomaganja predfinanciranja znanstvenih, razvojnih i tehnologijskih projekata, stimulacije interdisciplinarnih nastavnih programa te podizanja kvalitete nastave.*

*20. Energičan nastavak prostornog razvoja, posebice nastavak uređenja, izgradnje i povećanja funkcionalnosti Kampusa Borongaj te oživljavanje projekta Sjeverni kampus.*

*21. Veća prisutnost Sveučilišta u zajednici kroz popularizaciju znanosti, predstavljanja studentskih postignuća i promociju i provedbu cjeloživotnog obrazovanja.*

*22. Dinamična prisutnost Sveučilišta u suvremenim oblicima javne komunikacije i organizacija proslave 350. obljetnice Sveučilišta u Zagrebu.*

*Bogatstvo Sveučilišta u Zagrebu leži u 34 sastavnice koje svjedoče o njegovoj širini i sveobuhvatnosti. To bogatstvo imamo priliku multiplicirati, prije svega čvršćim funkcionalnim integriranjem, stvaranjem sinergije, poticanjem multidisciplinarnosti, podizanjem kvalitete istraživanja i poučavanja, inovativnošću i snažnijem utjecajem na gospodarske tokove te otvorenošću prema lokalnoj zajednici i građanima.*

*Smisao integracije nije formalne naravi. Integracija podrazumijeva specifičnosti pojedine sastavnice, njezine tradicije, samosvijesti i uhodanih uspješnih procedura. Svaka sastavnica Sveučilišta ima svoju povijest, svoj put, svoju posebnost i, konačno, pravnu osobnost. Integracija je prvenstveno poticanje horizontalne suradnje i studentske mobilnosti, stvaranje novih i podržavanje postojećih međufakultetskih studijskih programa na svim razinama studiranja, inzistiranje na izbornosti sadržaja koja nadilazi fakultetske granice, otvaranje zajedničkih istraživačkih programa u kojima sudjeluju istraživači s više sastavnica. Svaka sastavnica treba uživati autonomiju u upravljanju, ustroju i financijskom poslovanju te definiranju svojih strateških prioriteta.*

*Posebice je potrebno da strateški dokumenti sastavnica budu usklađeni s istovrsnim dokumentima koji su donijeti na razini Sveučilišta:*

* *Strategijom istraživanja, transfera tehnologije i inovacija Sveučilišta u Zagrebu*
* *Strategijom studija i studiranja Sveučilišta u Zagrebu*
* *Strategijom sustava osiguravanja kvalitete Sveučilišta u Zagrebu*
* *Strategijom razvoja sustava podrške studentima Sveučilišta u Zagrebu*
* *Strategijom razvoja edukacije u umjetnosti, umjetničkog stvaralaštva i istraživanja Sveučilišta u Zagrebu*
* *Strategijom prostornog i funkcionalnog razvoja Sveučilišta u Zagrebu*
* *Strategijom internacionalizacije Sveučilišta u Zagrebu*
* *Strategijom razvoja sporta Sveučilišta u Zagrebu*

*Smjernice:*

*1. Poticati kontinuiran i harmoničan razvoj svih sastavnica.*

*2. Intenzivirati komunikaciju i suradnju Uprave Sveučilišta i sastavnica.*

*3. Poticati izradu i ažuriranje istraživačkih i nastavnih strateških programa na svakoj sastavnici i njihovo usklađivanje sa strateškim programima Sveučilišta.*

*4. Poticati međufakultetske studijske programe na svim razinama studija i uspostavljanje interdisciplinarnih znanstvenih i stručnih projekata.*

*5. Uspostaviti, odnosno reafirmirati centre ili urede na razini Rektorata koji će biti proaktivni, međusobno koordinirani i na usluzi svakoj sastavnici, primjerice Centar za savjetovanje i podršku studentima, Ured za studente s invaliditetom, Sveučilišni centar za zdravstvenu zaštitu studenata, Centar za unapređenje nastavničkih kompetencija itd.*

*6. Osnovati trgovačko društvo za komercijalnu djelatnost u vlasništvu Sveučilišta kao servisa koji će biti na raspolaganju svim sastavnicama prilikom organizacije znanstvenih i stručnih skupova i drugih aktivnosti.*

*7. Intenzivirati aktivnosti SRCE-a s ciljem uvođenja i razvoja novih digitalnih metoda učenja i poučavanja.*

*8. Na mrežnim stranicama Sveučilišta pravodobno obavještavati zaposlenike, studente i javnost o svim važnim odlukama, događanjima, poslovanju i rezultatima.*

*9. Na razini Sveučilišta donijeti pravne akte koji će formalno-pravno olakšati sve oblike suradnje između sastavnica.*

*10. U suradnji s Vladom Republike Hrvatske intenzivirati napore u procesu sanacije SC-a.*

*UMJETNIČKI I UMJETNIČKO-ISTRAŽIVAČKI RAD*

*Sveučilište ne može biti sveučilište u punom smislu riječi bez razvoja studija u području umjetnosti i umjetničkog istraživanja. Položaj i djelovanje umjetničkih akademija opisani su i na strateškoj razini u Strategiji razvoja edukacije u umjetnosti, umjetničkog stvaralaštva i istraživanja Sveučilišta u Zagrebu.*

*Sveučilište je i do sada bilo prepoznatljivo dugogodišnjim radom i postignućima, ugledom i općedruštvenim značajem rezultata studenata i nastavnika naših triju umjetničkih akademija kao i drugih istraživača i autora u umjetničkom području.*

*Međutim, trenutni problemi s kojima se susreću umjetničke akademije su brojni, a neki od njih i sasvim specifični: od izrazito nepovoljnog omjera broja istraživača/nastavnika i broja studenata s obzirom na intrinzičnu potrebu za individualnom nastavom, preko vitalno važne potrebe angažmana brojnih umjetnika u svojstvu vanjskih suradnika do neadekvatnosti prostora u kojima trenutno djeluju Akademija dramske umjetnosti (ADU) i Akademija likovnih umjetnosti (ALU).*

*U pogledu vanjske suradnje jasno je da su ovdje potrebe bitno drugačije nego u drugim područjima: umjetnički studiji nužno trebaju suradnju s najboljim umjetnicima koji nisu u sveučilišnom sustavu. Pored toga, tu je i potreba za vanjskom suradnjom niza pratećeg i tehničkog osoblja (primjerice, šminkera, garderobijera, oružara, modela i sl.) koje nije racionalno zapošljavati u sustavu. Te su potrebe u velikoj mjeri, iako ne i dovoljno, prepoznate i u dosadašnjem financiranju vanjske suradnje na umjetničkim akademijama.*

*Umjetničko istraživanje, kao oblik stjecanja novih znanja i spoznaja u području kulturne kreativnosti te iznalaženja novih načina njihove primjene, još nije organizirano kao sustavna aktivnost na Sveučilištu u Zagrebu. To nameće pitanje pokretanja doktorskog programa u području umjetnosti u čijoj bi realizaciji sudjelovali istraživači i umjetnici iz svih umjetničkih područja.*

*Konačno, potrebno je uložiti daljnje napore u adekvatno zakonsko reguliranje umjetničkog područja u sustavu visokog obrazovanja i znanosti.*

*S druge strane, potencijal umjetničkih akademija u sveučilišnom i javnom životu još je uvijek nedovoljno iskorišten. Brojne su mogućnosti pokretanja studentskih projekata na razini jedne ili više sastavnica unutar umjetničkog područja, kao i projekata, primjerice u domeni informiranja javnosti o životu Sveučilišta, u kojima bi studenti umjetničkih akademija mogli surađivati sa studentima iz društveno-humanističkog područja.*

*Smjernice:*

*1. Zagovarati partnerstvo Ministarstva kulture i MZO u financiranju rada umjetničkih akademija; prije svega u produkciji studentskih radova i međunarodnoj suradnji.*

*2. Poticati i razvijati kontinuiranu umjetničku suradnju svih umjetničkih akademija.*

*3. Potaknuti razvoj transdisciplinarnih istraživačkih projekata.*

*4. Nastavnicima na umjetničkim akademijama omogućiti odgovarajuće oblike rada koji bi bili poticajni za razvijanje vlastitih istraživačkih projekata.*

*5. Pokrenuti doktorski program u području umjetnosti.*

*6. U suradnji s Vijećem umjetničkog područja zagovarati daljnje zakonsko reguliranje umjetničkog područja u sustavu visokog obrazovanja.*

*7. Ojačati suradnju umjetničkih akademija s kulturnim institucijama i nezavisnim organizacijama.*

*8. U suradnji s Gradom Zagrebom riješiti vlasnička i prostorna pitanja ADU i ALU te osigurati povećanje sudjelovanja Grada Zagreba u financiranju rada umjetničkih akademija.*

Nakon prezentacije dekanica je otvorila raspravu.

Prvo pitanje postavila je dekanica, a tiče se financiranja umjetničkog područja. Kao dugogodišnji član Odbora i proračun i član Senata upoznat je sa situacijom u kojoj je umjetničko područje dramatično oštećeno potpisivanjem trogodišnjih ugovora koji prestaju važiti sa krajem akademske godine i na jesen bi se trebali potpisati novi. Postavlja pitanje prof. Bakiću kako vidi buduću situaciju u kojoj je ADU ispod ruba preživljavanja te pokrivanja hladnog pogona?

Prof. Bakić potvrdio je da je upoznat sa financijskom situacijom. Slaba točka sadašnjeg financiranja je činjenica da je već neko vrijeme odsutan model koji je sredstva dijelio na sastavnive te njihove materijalne troškove i vlastite prihode. Trenutno se financiranje bazira na broj studenata na sastavnici što čini ranjivom pozicijom umjetničkih akademija, ali i svih sastavnica koje imaju relativno mali broj studenata. Svakako bi trebao pronaći model financiranja umjetničkih akademija. Što se tiče ukupne mase novca koji se dobiva programskim ugovorima smatra da ima prostora da se taj novac poveća, a savakako ima prostora za povećanje iznosa za financiranje umjetničkih akademija, a da i svoj dio tereta podnese Ministrastvo kulture.

Prof. Zec zanima participativno upravljanje. Trenutno u Europi postoje dva modela. Jedan je vrlo popularan gdje participativno upravljanje znači prepoznavanje temeljnih vrijednosti onih sustava gdje se iz državnog proračuna potiču prema vrijednosti, a ne prema novčanoj vrijednosti. Također postoji i negativan model participativnog upravljanja koji radi na principu koliko se ima novaca toliko možemo očekivati u participativnom upravljanju. Smatra da se samim time uništava kulturni indentitet te ju zanima da li se prof. Bakić slaže s time da bi trebao pronaći model kojim bi umjetničke sastavnice dobile veće novčane iznoste tj. zamjene novčanog djela i broja studenata?

Prof. Bakić se slaže s iznesenim te smatra da je to upravo argument za zahtjeve prema Ministarstvu kulture te kako bi trebalo uvjeriri MK da takve stavri i prepozna. Nažalost, sveučilišna tjela su trenutno pasivna i mnoge principijalne rasprave nikada nisu realizirane. Smatra da se treba na Sveučilištu otvoreno raspravljati kako uvažiti sve činjenice.

Prof. Petlevski se nadovezala na prof. Zec i rekla kako trenutno vodi interdisciplinarni projekt na razmeđu znanosti i umjetnosti poduprt od Hrvatske zaklade za znanost. Projekt je dvije godine uzastopce rangiran najvišom A ocjenom premda bi se moglo reći da su naši rezultati bolji i od uvjeta u kojima radimo i od financijskog okvira koji nam je pružen. Projekt se bavi važnim pitanjem kako istraživanje u umjetničkoj praksi može doprinijeti promjeni paradigme znanstvenog istraživanja: posebno kako može doprinijeti razvoju znanosti u Hrvatskoj. Prije nego što postavi pitanje, želi naglasiti kako visokoškolsko obrazovanje u području umjetnosti i specifičnosti metodologije istraživanja utemeljene u praksom-vođenom istraživanju ne treba promatrati isključivo u kontekstu očuvanja baštinskih vrijednosti jer je riječ o istraživanjima koja su od velike i opće razvojne važnosti za znanosti i društvo u cjelini i koja ne predstavljaju tek «ukrasni dodatak» u planiranju. Postavlja pitanje da li se može pomoći promjeni klime kako bi se i u našoj sredini osvijestilo ulogu koju imaju upravo umjetnosti u osmišljavanju inovacijskih sistema? Inovacije se ne događaju u izolaciji. Za njih je potrebna sprega pozitivnog djelovanja vladajućih struktura, sveučilišta, organizacija javnoga sektora, poduzetništva i “potrošača”. Potrebno je usmjeriti istraživanje tako da se jaka baza znanja uskladi sa kulturom koja potiče novinu i raznolikost ideja. Može li vizija sveučilišta pomoći da se napokon redefinira inovacijska politika i upravo kroz tu redefiniciju nametne pitanje nacionalnog prioriteta inovativnih istraživanja na razmeđu umjetnosti i znanosti? Nadalje, prof. Petlevski zanima na koji način će se prof. Bakić osobno i Sveučilšte čiju viziju zastupa založiti za bolje razumijevanje transdisciplinarnosti tzv. art & science projekata? Može li se – do sada nepravedno zanemareno i financijski slabo podržano - istraživanje na razmeđu znanosti i umjetnosti napokon shvatiti «za ozbiljno». Kad se kaže «shvatiti za ozbiljno» misli da se npr. pitanje transfera tehnologija ne razmatra odvojeno od inovativnih istraživanja u umjetnosti, ali i u smislu da se birokratsko-financijski okvir za provedbu takvih projekata prilagodi specifičnostima transdisciplinarnog istraživanja. Može li se ADU u tome smislu nadati takvoj podršci?

Prof. Bakić smatra da baš takva vrsta istraživanja gdje će umjetničko područje i umjetnička komponenta treba biti prepoznata i afirmirana kao nešto što nije „ukrasni dodatak“. Potrebno je stvoriti klimu koja će taj stav zagovarati i ugraditi u shvaćanje onoga što je transdisciplinarno i takve projkete, sukladno mogućnostima, financijski podupirati.

Prof. Popović rekao je da je prof. Bakić uputio kritiku na rad Senata. Zanima ga zašto Senat radi kako radi i kako bi se to promijenilo?

Prof. Bakić je uvjeren da je Senat Sveučilišta pasivan. Ne samo da Senat ne artikulira svoju politiku već se na Senatu ne raspravlja ni o onim temama koje su na dnevnom redu. Događa se da o kritičnim i važnim pitanjima nema rasprava na sjednicama Senata ili se rasprava svodi na jednog ili dvoje članova. Bilo je slučajeva kada su se donosile odluke protivne zakonima i nitko nije reagirao. Smatra kako se takav način poslovanja mora promijeniti. Jedna od stvari za koje bi se založio u slučaju da postane rektor je da se sjednice Senata otvore za javnost.

Dekanica je postavila pitanje vezano uz Studentski centar koji je u sanaciji već duže vrijeme i Sveučilište formalno nema nikakvu ingerenciju. Zanima ju kako prof. Bakić vidi Studentski centar u budućnosti?

Prof. Bakić naglasio je kako trenutna sanacijska uprava SC-a kulturno djelovanje smatra potrošnjom. Smatra da treba energično pristupiti prema ministrastvu kako bi se sanacija što prije završila te da upravljanje SC-om ponovno dođe pod ingerenciju uprave Sveučilišta i da reafirmiraju sve funkcije Studentskog centra koje su Sveučilištu potrebne. Mišljenja je da u SC-u leži veliki potencijal, a pogotovo za umjetničke akademije. Zadaća uprave Sveučilišta je da se sa MZO uspostavi partnerski odnos i da se treba snažno založiti kako bi se sanacija privela kraju.

Dekanicu zanima stav prof. Bakića vezan za mogućnost izjednačavanja statusa asistenata u znanstvenom i umjetničkom području. Naglasila ja kako asistenti u umjetničkom područuju nemaju mogućnost napredovanja.

Prof. Bakić mišljenja je kako taj problem treba svakako zagovarati. Na svakoj sastavnici status asistenata se razlikuje o prirodi pojedine struke. Treba naći sistemsko rješenje. Ima argumenata da se ishodi politika otvaranja razvojnih radnih mjesta.

Nakon rasprave dekanica je odlučila da se pristupi glasovanju.

Imenovano je povjerenstvo za brojanje glasova u sastavu: doc. Jurić, prof. Šesnić i prof. Kolbas.

Podjeljeni su glasački listići te je utvrđeno da je 34 za, 1 protiv i 2 nevažeća listića da predloženik Akademije dramske umjetnosti za rektora Sveučilišta u Zagrebu za mandatno razdoblje 2018. – 2022 . bude prof. dr. sc. Damir Bakić, redoviti profesor u trajnom zvanju sa Prirodoslovno – matematičkog fakulteta.

**AD 4.**

Postupak izbora dekana za mandatno razdoblje 2018./2019., 2019./2020. i 2020/2021.

Redoviti profesori Darko Lukić, Bernarda Fruk i Borna Baletić dostavili su prijedlog za pokretanje postupka izbora dekana. Njihov prijedlog je izv. prof. art. Franka Perković Gamulin koju također predlaže Studentski zbor ADU.

Prijedlog je jednoglasno prihvaćen.

**AD 5.**

Međunarodna i međufakultetska suradnja.

* Najavljena je suradnja studenata južno europskih škola. Uskoro će stići poziv prof. Semerdjijeva sa NAFTA-a iz Bugarske za scenarij za kratki igrani film
* Studenti sa Odsjeka plesa od 15.01.2018. do 28.01.2018. gostuju na Vitlycke - Centre for Performing Arts u Švedskoj. Troškove je financiralo Ministarstvo kulture.
* Održalo se nekoliko sastanaka na temu interesa i namjere razvoja zajedničkog interdisciplinarnog studijskog programa iz područja dizajna videoigara. U okviru međufakultetske suradnje sudjeluju FER, ALU, MUZA, FOI, Studij dizajna i ADU.

**AD 6.**

Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke za izbor u umjetničko-nastavno zvanje i na radno mjesto redoviti profesor za umjetničko područje, polje primijenjena umjetnost, grana fotografija, (1 izvršitelj), Sandra Vitaljić

Nakon čitanja izvješća dekanica je odlučila da se pristupi glasovanju.

Imenovano je povjerenstvo za brojanje glasova u sastavu: doc. Jurić, prof. Šesnić i prof. Kolbas.

Podjeljeni su glasački listići te je utvrđeno da je 33 za i 1 protiv za izvješće i izbor.

Potom dekanica proglašava da je većinom glasova Sandra Vitaljić izabrana u umjetničko-nastavno zvanje i na radno mjesto redoviti profesor za umjetničko područje, polje primijenjena umjetnost, grana fotografija, te će predmet biti dostavljen Senatu Sveučilišta u Zagrebu na daljnje postupanje.

**AD 7.**

Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke za izbor u umjetničko-nastavno zvanje i na radno mjesto izvanredni profesor za umjetničko područje, polje kazališna umjetnost (scenske i medijske umjetnosti), grana kazališna režija, (1 izvršitelj), Vedrana Vrhovnik

Nakon čitanja izvješća dekanica je odlučila da se pristupi glasovanju.

Imenovano je povjerenstvo za brojanje glasova u sastavu: doc. Jurić, prof. Šesnić i prof. Kolbas.

Podjeljeni su glasački listići te je utvrđeno da je 32 za, 1 protiv i 1 nevažeći za izvješće i izbor.

Potom dekanica proglašava da je većinom glasova Vedrana Vrhovnik izabrana u umjetničko-nastavno zvanje i na radno mjesto izvanredni profesor za umjetničko područje, polje kazališna umjetnost (scenske i medijske umjetnosti), grana kazališna režija, te će predmet biti dostavljen Vijeću umjetničkog područja na daljnje postupanje.

**AD 8.**

Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja te donošenje odluke za izbor u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, (2 izvršitelja), Hana Jušić, Katarina Zrinka Matijević Veličan, Antonio Nuić i Neven Hitrec

Nakon čitanja izvješća dekanica je odlučila da se pristupi glasovanju.

Imenovano je povjerenstvo za brojanje glasova u sastavu: doc. Jurić, prof. Šesnić i prof. Kolbas.

Podjeljeni su glasački listići te je utvrđeno slijedeće:

Hana Jušić - 34 glasa, Antonio Nuić – 29 glasova, Neven Hitrec – 3 glasa i Katarina Zrinka Matijević Veličan – 2 glasa za izvješće i izbor.

Potom dekanica proglašava da su većinom glasova Hana Jušić i Antonio Nuić izabrani u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana režija, (2 izvršitelja), te će predmet biti dostavljen Vijeću umjetničkog područja na daljnje postupanje.

**AD 9.**

Jednoglasno se donosi odluka o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na:

a) umjetničko-nastavno radno mjesto docenta za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), Branko Linta, u sastavu:

1. red. prof. art. Silvestar Kolbas

2. red. prof. art. Goran Trbuljak

3. izv. prof. art. Stanko Herceg

b) umjetničko-nastavno radno mjesto docenta za umjetničko područje, polje primijenjena umjetnost, grana scenografija, Tatjana Lacko, u sastavu:

1. red. prof. art. Ozren Prohić

2. izv. prof. art. Tomislav Pavković

3. izv. prof. art. Dinka Jeričević

**AD 10.**

Jednoglasno se donosi odluka o izboru dva nova predstavnika studenta u stegovno povjerenstvo Akademije i to:

1. Espi Tomičić, 2. god. BA Dramaturgije
2. Rok Pečečnik, 2 god. BA Kazališne i radijske režije

**AD 11.**

Upisi i prijamni ispiti za akademsku godinu 2018./2019. :

- razmatranje upisnih kvota, visine upisnine i troškova prijamnog ispita za akademsku godinu 2018./2019. na preddiplomskom i diplomskom studiju

|  |  |  |  |
| --- | --- | --- | --- |
|  | Preddiplomski studij | | |
| Studij | Na teret MZO | Posebna upisna kvota za Hrvate izvan RH na teret MZO | Strani državljani |
| Gluma | 12 | - | - |
| Kazališna režija i radiofonija | 3 | - | 1 |
| Dramaturgija | 6 | - | 3 |
| Filmska i TV režija | 5 | 1 | - |
| Snimanje | 8 | - | 1 |
| Montaža | 5 | - | - |
| Produkcija | 7 | 1 | 2 |
| Suvremeni ples: izvedbeni smjer  Suvremeni ples: nastavnički smjer | 13  5 | -  - | 2  2 |
| Baletna pedagogija | 5 | - | 3 |

Na slijedećoj sjednici Akademijskog vijeća razmatrat će se upisne kvote, visine upisnine i troškovi prijamnog ispita za akademsku godinu 2018./2019. na diplomskom studiju.

**AD 12.**

Produljenje radnog odnoda dr. art. Enesu Midžiću.

Odsjek snimanja dostavio je prijedlog za produljenje radnog odnosa za dr. art. Enesa Midžića jer je nositelj kolegija na BA i MA studiju, te postoje potrebe za daljnjim održavanjem nastave. Naglasili su da prof. Midžić aktivno sudjeluje u bitnim procesima razvoja i djelovanja umjetničkog područja u okviru Sveučilišta u Zagrebu, te time bitno utječe i pridonosi afirmaciji Akademije i razvoju umjetničke nastavne djelatnosti.

Prijedlog je jednoglasno prihvaćen.

**AD 13.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | BORNA VUJČIĆ | DRAMATURGIJA | molba **za ispis izbornog predmeta** Književnost A iz zimskog semestra ak. god. 2017./2018.,  zbog kolizije sa obaveznim predmetima, i zbog sudjelovanju u ERASMUS+ programu u ljetnom semestru.  Odsjek odobrava molbu  P.S. sukladno čl. 48., točka 2. Pravilnika o studiranju ADU. |
| 2. | JURICA MARKOVIĆ | SNIMANJE | molbu za i stavljane ak. god. 2017./2018. u status mirovanja zbog obiteljskih i financijskih razloga.  Odsjek odobrava molbu  P.S. Sukladno čl. 12. Pravilnika o studiranju ADU. |
| 3. | SARA VURUŠIĆ | SNIMANJE | molbu **za izlazak na diplomski ispit** sa ranije odobrenom temom pisanog dijela dipl. rada: "Problem etičnosti u dokumentarnom filmu", u mentorstvu prof. Silvestra Kolbasa, praktični dio dipl. rada, film "Tak kak je" režisera Arsena Oremovića, u mentorstvu prof. Gorana Trbuljaka. Obavila je sve studentske obveze.  Odsjek odobrava molbu  P.S.  sukladno čl. 69. Pravilnika o studiranju ADU. |
| 4. | RAJNA RACZ | KRR | molbu za priznavanje obavljenog obveznog predmeta TJELESNA I ZDRAVSTVENA KULTURA IIA i IIB, a koje je obavila na Filozofskom fakultetu u Zagrebu, studij Komparativne književnosti ak. god. 2016/2017.  Odsjek odobrava molbu.  P.S. Sukladno čl. 26. Pravilnika o studiranju ADU. |
| 5. | FRAN BLAŽEKOVIĆ | MONTAŽA | molbu **za priznavanje obeznog prdmeta TJELESNE I ZDRAVSTVENE KULTURE IIA i IIB,** koj je obavio na Arhitektonskom fakultetu Sveučilišta u Zagrebu ak. godine 2014./2015., kao BA student Arhitekture i urbanizma, pod predmetom Tjelesna i zdravstvena kultura 3 i 4.  P.S. Sukladno čl. 26. Pravilnika o studiranju ADU. |

Akademijsko vijeće prihvatilo je molbe studenata za odradu prema preporuci Povjerenstva za odradu participacije u sastavu:

1. doc. art. Tatjana Aćimović, prodekanica za poslovanje
2. izv. prof. art. Ksenija Zec, prodekanica za nastavu i studente
3. doc. art. Zvonimir Jurić, prodekan za nastavu i studente
4. doc. art. Davor Švaić, prodekan za međuinstitucionalnu i međunarodnu suradnju
5. Branka Mitić, prof., voditeljica filmske produkcije
6. Ljubica Anđelković Džambić, prof., voditeljica kazališne produkcije

|  |  |  |  |
| --- | --- | --- | --- |
| 1. | NIKŠA MODRIĆ | PRODUKCIJA | molba za odradu druge rate participacije za školovanje. Prvu ratu je platio. Zbog još jednog studiranja na izvanrednom studiju Prava u Zagrebu, financijski je opterećena njegova obiteljska situacija. |

Nina Vrdoljak uputila je molbu za opravdavanjem izostanka s kolegija Međunarodne koprodukcije kod prof. Arsena A. Ostojića imolbu za naknadnim upisom u ljetni semestar ak. god. 2017./2018. zbog obveza na projektu "Novine".

Prof. Ostojić moli da se molba vrati na Odsjek kako bi mogli raspraviti o istoj.

**AD 13.**

Razno.

* Prof. Miošić uputio je molbu AV-u za korištenje neplaćenog dopusta u razdoblju od 01.03.2018. do 31.07.2018. zbog stručnog usavršavanja u SAD-u gdje će montirati igrani film američkog redatelja i glumca Franka Whaleya.

Dekanica je naglasila kako svaki nastavnik prema Zakonu o radu i Statutu ADU ima pravo na neplaćeni dopust koji može trajati najviše godinu dana te smatra kako bi se molba prof. Miošića trebala odobriti.

Prof. Fruk naglašava kako se molba prof. Miošića upućena AV-u razlikuje od molbe upućene Odsjeku montaže. Kako je prof. Botica Brešan na studijskoj godini Odsjek montaže u ovom trenutku molbu ne mogu odobriti jer bi u protivnom imali problem sa kontinuiranim održavanjem nastave.

Prof. Midžić smatra da bi se molba svakako trebala odobriti.

Doc. Jurić mišljenja je kako bi ipak trebalo poslušati mišljenje Odsjeka montaže. Naglasio je kako ne bi mogao glasati protiv odluke Odsjeka.

Dekanica je zamolila da do slijedeće sjednice Akademijskog vijeća Odsjek montaže predloži rješenje.

Zapisnik sastavila Dekanica

Nina Kovačić izv. prof. art. Franka Perković Gamulin